CELEX: 62010CN0044
Language: ro
Date: 2010-01-28 00:00:00
Title: Cauza C-44/10: Acțiune introdusă la 28 ianuarie 2010 — Comisia Europeană/Republica Portugheză

17.4.2010   
            
            
               RO
            
            
               Jurnalul Oficial al Uniunii Europene
            
            
               C 100/23
            
         Acțiune introdusă la 28 ianuarie 2010 — Comisia Europeană/Republica Portugheză
   (Cauza C-44/10)
   2010/C 100/33
   Limba de procedură: portugheza
   
      Părțile
   
   
      Reclamantă: Comisia Europeană (reprezentanți: A. Alcover San Pedro și P. Guerra e Andrade, agenți)
   
      Pârâtă: Republica Portugheză
   
      Concluziile reclamantei
   
   
               —
            
            
               Constatarea că, prin faptul că nu a luat toate măsurile necesare pentru a garanta, prin emiterea autorizațiilor în conformitate cu articolele 6 și 8 din Directiva 2008/1/CE (1) sau, după caz, prin revizuirea și, dacă este necesar, prin actualizarea autorizațiilor pentru instalațiile existente, că începând cu data de 30 octombrie 2007, instalațiile menționate funcționează conform cerințelor de la articolele 3, 7, 9, 10 și 13, de la articolul 14 literele (a) și (b) și de la articolul 15 alineatul (2), Republica Portugheză nu și-a îndeplinit obligațiile care îi revin în temeiul articolului 5 alineatul (1) din Directiva 2008/1/CE a Parlamentului European și a Consiliului din 15 ianuarie 2008 privind prevenirea și controlul integrat al poluării (directiva PCIP);
            
         
               —
            
            
               obligarea Republicii Portugheze la plata cheltuielilor de judecată.
            
         
      Motivele și principalele argumente
   
   Din coroborarea articolului 4 cu articolul 5 alineatul (1) din directiva PCIP rezultă că statele membre trebuiau să garanteze emiterea de autorizații pentru instalațiile noi sau pentru cele existente în conformitate cu articolele 6 și 8 din directivă. De asemenea, acestea trebuiau să revizuiască și, dacă este necesar, să actualizeze înainte de 31 octombrie 2007 condițiile de autorizare a instalațiilor existente.
   Pe de o parte, potrivit informațiilor furnizate în 2008 de către administrația portugheză, mai multe instalații nu ar fi făcut obiectul unei cereri de autorizare corespunzătoare. Pe de altă parte, dintr-un total de 632 instalații, 280 se aflau în funcțiune fără ca autorizația corespunzătoare să fi fost emisă.
   Potrivit informațiilor la zi, 481 instalații din 577 beneficiază de o autorizație, iar 17 cereri de autorizare sunt se află în curs de soluționare.
   
      (1)  JO L 24, p. 8